For 2½ år siden indleverede jeg en HTC One X, jeg havde fået i fødselsdagsgave. Der var meget tovtrækkeri frem og tilbage, og jeg endte op med at sende telefonen ind, intet mindre end 5 gange, men eftersom at telefonen ikke kom retur med samme konsekvente fejl, insiterede Elgiganten på at få nye forsøg.

Det endte til sidst ud med at jeg talte med store bogstaver og luftede købeloven for deres lagerchef i Taastrup, som sidst endte med at kreditere telefonen. - Det var dejligt, efter næsten tre måneder.

Jeg gik op i deres butiksafdeling og købte en HTC One (m7) - Det var en fabelagtig telefon, der levede op til samtlige krav jeg havde, i hvert fald i tre måneder. Telefonen begyndte at opføre sig underligt, og jeg indleverede den 7/11-2014.

D. 2/12-2014 får jeg så en HTC One (m8), da det ikke kunne betale sig at reparere min m7. - Denne gang var det relativt nemt, og uden alt for meget besvær. Der var dog lidt kommunikationsbrister mellem mig og den pågældende servicemedarbejder, men vi klarede den.

I går, valgte den ombyttede m8 så at grille sig selv. Der kom røg fra ladestikket, og der lugtede ganske forfærdeligt af brændt elektronik. Telefonen virkede/ virker stadig, men den kan ikke lade, og det begrænser jo brugen af enheden.

Jeg kontaktede i dag kundeservice, som mente at det vist var på tide at lade handlen gå tilbage, men dette var dog butikkens endelige beslutning. 

Jeg kom ned i serviceafdelingen i Roskilde i dag, hvor der stod en lettere presset ung mand. Vi var godt 8-9 kunder der stod og ventede, og "knægten" var overladt til sig selv. Jeg informerede ham om forløbet, og han sagde så at den skulle ind til undersøgelse - Hvis nu jeg havde spildt vand eller lignende i den.

Det er naturligvis fair nok, men med alt det bøvl jeg har haft, ville jeg egentlig gerne videre i teksten, uden at skulle undvære min telefon yderligere. Han tjekkede telefonen, og konstaterede at der ikke var nogen tegn på fysisk skade, og da telefonen ellers fungerede, mente han heller ikke at den var vandskadet - Den skulle dog alligevel ind.

Jeg bad om at tale med en der havde bemyndigelse til at træffe en "her-og-nu" beslutning, og han forsvandt ud bagved. 
Han kom tilbage efterfølgende, med samme besked - "Den skal ind.."

Salgslederen gemte sig ude bagved, og var tydeligvis ikke interesseret i at snakke med mig. Dette er kundeservice også informeret om.

Det forbløffer mig at deres servicemand tjekker telefonen, og konstaterer at det udelukkende er ladestikket den er gal med. (Min vurdering er et afbrændt flex-kabel, hvilket desuden er en anerkendt fejl på telefonen), samtidig forbløffer det mig, at kundeservice vurderer sagen som en simpel kreditering, men at butikken hårdnakket vil sende den ind. - På trods af mine, efterhånden, omfattende servicesager.

Jeg var ikke tilfreds med deres vurdering, og jeg havde ikke lyst til at vente yderligere på deres serviceorgan. (Bemærk! HTC telefoner sendes til Sverige og derefter til Polen i forbindelse med krediteringer - IMO, omkring 2 uger). 

Jeg mener bestemt at vi jf. købeloven er godt over "Unødig ulempe for kunden", og "indenfor rimelig tid". Kundeservice er enige, butikken er ikke.

Gør jer selv en tjeneste, og find nogle retningslinjer. Det er enormt skuffende for kunder at først få en besked, og senere en anden.
Jeg har købt en ny telefon, og de penge jeg betalte i sin tid, må så være dyre lærepenge. 
Jeg har ikke i sinde at handle yderligere hos Elgiganten.